3/2015. (II.23) OKB határozat

# KÖZMŰVELŐDÉSI PÁLYÁZATI FELHÍVÁS

Gyöngyös Város Önkormányzata Oktatási és Kulturális Bizottsága 2015. évre pályázatot hirdet a városban működő kulturális egyesületek, *alapítványok*, közösségek és magánszemélyek részére.

**A pályázat keretében támogatást kíván nyújtani:**

* közművelődési rendezvényekhez,
* amatőr művészeti tevékenységekhez,
* a település kulturális, művelődési hagyományainak megőrzéséhez,
* művelődési és kulturális programokhoz, melynek célja a közösségek erősítése.

Az elbírálásnál **előnyben részesülnek** a pályázati célhoz önrésszel rendelkező szervezetek, más pályázaton is résztvevők, valamint azok a pályázatok, amelyek illeszkednek Gyöngyös Város Önkormányzatának Kulturális Koncepciójában meghatározottakhoz.

Nem kérhető támogatás a helyi média tevékenységeire, valamint - szakmai konferenciák, fesztiválok kivételével - külföldi- és belföldi kirándulásokra.

 A pályázó vállalja, hogy minden a pályázati programban megvalósuló rendezvényről - pl. meghívó küldésével - tájékoztatja az Oktatási és Kulturális Bizottságot.

Pályázni kizárólag **„Pályázati adatlapon”** lehet, amely a Polgármesteri Közigazgatási és Intézményirányítási Igazgatóságán kérhető, illetve a [www.gyongyos.hu](http://www.gyongyos.hu) honlapról letölthető.

PÁLYÁZATOK BENYÚJTÁSÁNAK HATÁRIDEJE ÉS HELYE:

**2015. március 27.**

**Gyöngyösi Polgármesteri Hivatal Közigazgatási és Intézményirányítási Igazgatósága**

## **Gyöngyös, Fő tér 13. Tel.: 510-329; 510-352**

Az alapítványok támogatásáról Gyöngyös Város Képviselő-testülete, az egyéb civil szervezetek, és az intézmények pályázatának elbírálásáról a Képviselő-testület Oktatási és Kulturális Bizottsága dönt. **A döntés várható időpontja 2015. április hó.** Az elbírálás eredményéről valamennyi pályázó írásban értesül.

**Kizárja magát** a pályázatból az, aki az előző évben bármely célra kapott önkormányzati támogatással nem számolt el!

Az elnyert támogatás csak a pályázatban megjelölt célokra **használható** fel **2015. december 31-ig.** A pályázó köteles a pályázaton elnyert támogatás felhasználásáról **2016. január 31-ig** **elszámolni.**

A pályázattal kapcsolatos információ kérhető: **Gubacsiné Tomkó-Ádám Judittól** az adam.judit@hivatal.gyongyos.hu címen, illetve telefonon az **510-352 számon**.

Gyöngyös, 2015. március 2.

 **Gyöngyös Város Képviselő-testületének**

 **Oktatási és Kulturális Bizottsága**